Diari Oficial de la Generalitat Valenciana


Sumari del DOGV 4032, del 29-06-2001 (2001/6348)

Informació pública de les alternatives tècniques i proposicions juridicoeconòmiques dels programes d'actuació integrada i projectes de reparcel·lació forçosa de les UE 28 i UE 29.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6348


Organisme emissor
:   Ajuntament de Benigànim

Tipus de document
:   Anunci

Informació pública de les alternatives tècniques i proposicions juridicoeconòmiques dels programes d'actuació integrada i projectes de reparcel·lació forçosa de les UE 28 i UE 29. [2001/F6348]
  
En compliment del que disposen els articles 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que per acord del Ple de l'Ajuntament de data 1 de juny de 2001 s'ha resolt sotmetre a informació pública per termini de 20 dies l'alternativa tècnica i proposició juridicoeconòmica del programa i projecte de reparcel·lació forçosa de les unitats d'execució números UE 28 sòl urbà residencial i UE 29 sòl industrial illa tancada, redactats d'ofici per l'ajuntament, que afecten:
  
- Programa d'actuació integrada que abraça una única unitat d'execució completa, coincident amb l'àmbit de la unitat d'execució número 28, sòl urbà residencial.
  
- Àrea de repartiment sud-oest número 6, en la qual es troba inclosa la unitat d'execució número 29 d'ús industrial illa tancada, amb una superfície de sòl de la UE de 194.008,15 metres quadrats, inclosos 13.534,3700 metres quadrats de xarxa primària.
  
Durant el període d'informació pública regirà el que disposen els citats preceptes i, per tant, podran formular-se al·legacions sobre l'alternativa tècnica que podrà ser objecte de pública consulta a l'ajuntament, podran presentar-se altres alternatives tècniques, serà pertinent la pròrroga per 20 dies addicionals si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà en la següent data hàbil a la conclusió del termini per a presentar-les, i durant els 10 dies següents les actuacions podran ser objecte de consulta i al·legacions i els competidors podran associar-se unint les seues proposicions. Així mateix podran formular-se al·legacions o realitzar-se les actuacions legalment previstes en relació amb el programa d'actuació integrada de la UE 28 i projecte de reparcel·lació forçosa de la UE 29.
  
Al mateix temps, el present anunci servirà de notificació als propietaris desconeguts, o propietaris el domicili del qual s'ignora, segons el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.